Wan Zahidi Wan Teh

Dato' Seri Haji Wan Zahidi bin Wan Teh ialah seorang ilmuwan Islam di Malaysia. Beliau telah dilantik sebagai Mufti Perak berkuat kuasa 1 Ogos 2022 sehingga 31 Disember 2025. Sahibus Samahah Dato' Haji Wan Zahidi bin Wan Teh atas perkenan Duli Yang Maha Mulia Paduka Seri Sultan Perak Darul Ridzuan, Sultan Nazrin Muizzuddin Shah ibni Almarhum Sultan Azlan Muhibbuddin Shah Al-Maghfur-Lah, dalam pelantikan beliau sebagai Mufti Negeri Perak Beliau merupakan mantan Mufti Wilayah Persekutuan ke-6 bermula 21 Mac 2006 hingga 20 Mac 2014. Beliau menyandang tugas sebagai Pengerusi Jawatankuasa Fatwa Majlis Kebangsaan Bagi Hal Ehwal Agama Islam Malaysia (MKI) dari 2017 hingga 2022.

Latar belakang
Wan Zahidi dilahirkan pada 25 Julai 1942 di Kampung Kerunai, Gerik, Perak Darul Ridzuan. Beliau mula mendapat pendidikan di Sekolah Kebangsaan Kampung Kerunai, Gerik, Perak. Kemudian beliau belajar di Maahad Al Ehya Asshariff, Gunung Semanggol, Perak, Madrasah Al Mashoor , Pulau Pinang dan Sekolah Pondok Madrasah Muhammadiah Kubang Bemban, Pasir Mas, Kelantan. Dalam pengajian tinggi pula, beliau melanjutkan pengajian sarjana Muda Syariah di Universiti Al-Azhar, Mesir dan mengambil Diploma Am Pendidikan di Universiti Ain Shams, Mesir. Kemudian, beliau melanjutkan pengajian Sarjana dalam Usul Fiqh di Universiti Al-Azhar sehingga tahun 1974.

Jawatan
 Mufti Wilayah Persekutuan (Mac 2006 - Mac 2014)
 Pegawai Perkhidmatan Pendidikan (1975-1982)
 Pegawai Khas kepada YAB Timbalan Perdana Menteri Malaysia Tun Abdul Ghafar Baba (1986 - 1988)
 Pensyarah Jabatan Syariah, Universiti Kebangsaan Malaysia (1982-1986/1988-1993) 
 Pensyarah Kuliah Undang-Undang, Universiti Islam Antarabangsa Malaysia (1993-1994) 
 Pegawai Khas kepada Timbalan Perdana Menteri Malaysia - Dato' Seri Anwar Ibrahim (1994-1997)
 Pakar Perundingan, Yayasan Dakwah Islamiah (YADIM) (2000-2001)
 Rektor, Kolej Islam Darul Ridzuan (2002-2004)
 Ahli Panel Pemilih, Jabatan Hal Ehwal Khas, Kementerian Penerangan Malaysia

Khidmat
 Pengerusi Jawatankuasa Fatwa Majlis Kebangsaan Bagi Hal-Ehwal Agama Islam Malaysia (2017-2022)YBhg. Datuk Haji Wan Zahidi bin Wan Teh telah dilantik sebagai Pengerusi Jawatankuasa Fatwa Majlis Kebangsaan Bagi Hal Ehwal Ugama Islam Malaysia
 Anggota Lembaga Pengarah Universiti, Universiti Sultan Azlan Shah (USAS) - 2019-2021
 Ahli Majlis Agama Islam Wilayah Persekutuan (MAIWP)
 Ahli Lembaga Pengarah Harta Suci Sdn. Bhd.(PPZ)
 Ahli Pemegang Amanah YADIM.

Penulisan
 Malaysia Sebuah Negara Islam.
 Pelaksanaan Siasah Syar'iyyah dalam Pentadbiran Kerajaan.
 Identiti dan Kandungan Pendidikan Islam.
 Masalah Takrif Dalam Masyarakat Islam .
 Masjid Sebagai Institusi Di bawah Hak Sultan
 Nasihat Sebagai Kaedah dalam hubungan antara ulama', umara' dan ummah

Anugerah dan pengiktirafan

 60px Darjah Dato' Paduka Mahkota Perak (D.P.M.P.) - Dato' - 2001
 60px Darjah Seri Paduka Mahkota Perak (S.P.M.P) - Dato' Seri - 2023

 60px Panglima Mahkota Wilayah (P.M.W) - Datuk - 2009

 60px Panglima Setia Diraja (P.S.D.) - Datuk - 2011

Rujukan

 Infad, KUIM

Kategori:Kelahiran 1942
Kategori:Mufti Wilayah Persekutuan
Kategori:Tokoh Maulidur Rasul
Kategori:Alumni Universiti Ain Syams
Kategori:Alumni Universiti Al-Azhar
Kategori:Pengerusi Jawatankuasa Fatwa Kebangsaan Malaysia
Kategori:Mufti Perak